***GOVORNE IGRE ZA CIJELU OBITELJ?***

***ZAŠTO NE !!??!***

Kako bi se čitanje i pisanje lakše savladalo potrebne su mnoge vještine i sposobnosti koje djeca mogu savladati kroz zajedničke igre sa roditeljima:

Predlažem neke igre:

* Neka odredi koje je slovo (glas) prvo čulo kada mu kažete riječ (npr. šššuma, žžžaba, čččaj...)
* Neka odredi koje je slovo zadnje čulo (miššš, nebooo)
* Ako glas (npr.Š) čuje na početku riječi (šššiba) neka pljesne jednom, ako ga čuje u sredini riječi (kiššša) neka pljesne dva puta, a ako ga čuje na kraju riječi (miššš) neka pljesne tri puta
* Neka kaže životinju, ime, jelo, stvar na slovo: m, k, l, ili neko drugo….
* Izgovarajte glasove (od jednostavnije kombinacije ka težoj: š-o, p-a-b, s-t-i-p-z) i neka ih dijete ponovi za vama; isto možete činiti s brojevima (2-3, 4-6-9, 8-3-4-7). Zadatak možete otežati pa tražiti od djeteta da ponavlja unatrag (p-a=a-p; 2-3-7=7-3-2)
* Neka vam kaže koju riječ čuje ako mu kažete: p-a-s, n-o-s, m-o-r-e, k-u-ć-a, k-nj-i-g-a…..(ukoliko dijete ne čuje prvi glas u riječi mmmore, neće moći sintetizirati niz glasova u riječ (vratite se na početak)
* Možete tražiti od djeteta da za vama ponavlja riječ pojedinačno( kuća, stolica, zasaditi...),zatim u serijama po dvije ili tri riječi (kuća-plaža, plavo-vlakovi-balkon….)
* Igre u kojima svaka nova riječ treba započeti sa zadnjim glasom u prethodnoj riječi
* Igra u kojoj dijete treba reći riječ, vi ponovite njegovu i dodajte svoju, ono pak ponovi sve do tada rečeno i doda novu
* Opišite (životinju, voće, jelo...),a dijete neka pogodi o čemu se radi; zatim neka dijete postavlja pitanja, a vi pogađajte o čemu se radi (npr. ima četiri noge, rogove i daje nam mlijeko)
* Reci kako kažemo kada je nešto malo (npr. kuća-kućica)
* Reci suprotnost (toplo-hladno, veliko malo...)
* Što radi: brijač, zubar...
* Pogodi o kojem zanimanju se radi: ona liječi ljude...
* Nabroji što je sve ispred tebe, a što lijevo/desno od tebe
* Koje životinje mogu letjeti….
* Čime možemo putovati....
* Dovrši rečenicu (usmeno). Mama peče\_\_\_\_\_\_.

Svaki dan \_\_\_\_\_\_\_

***KROZ IGRU SE NAJLAKŠE UČI !***

***LOGOPED***